
הודעה לעיתונות: 
בנק ישראל מודיע כי החל מ-2 בספטמבר 2026 מתאפשרת הפקדה של שיקים לפירעון עתידי (דחויים) באמצעות האפליקציות הסלולריות של הבנקים 

שירות הפקדה דיגיטלית של שיקים עתידיים (דחויים) והצגתם לפירעון במועד יהיה זמין בהדרגה בשבועות הקרובים וצפוי להגיע לבשלות מלאה במהלך אוקטובר. זאת במסגרת פעילותו של בנק ישראל לקידום החדשנות, היעילות והדיגיטציה במערכות התשלומים. עד כה התאפשרה הפקדה באמצעות האפליקציות הסלולריות של שיקים לפירעון מידי בלבד. 
השירות יינתן על ידי מרבית הבנקים[footnoteRef:1] ויאפשר הפקדה של שיקים משורטטים (עם "קרוס") ו"למוטב בלבד". בשלב ראשון תתאפשר הפקדה בסכום של עד 100,000 ₪ ולתקופה של עד 13 חודשים. השירות יהיה רציף ובזמינות מלאה 24/7 ללא צורך בהגעה פיזית לסניפים, באמצעות האפליקציות הסלולריות של הבנקים. צילום השיק יישמר במערכות הבנק ויוצג לפירעון במועד באופן אוטומטי. חשוב להדגיש כי, להבדיל משירות של הפקדת שיק למשמרת פיזית בידי הבנק, בשירות  זה השיק יישמר בידי הלקוח. פרטי הפס המגנטי של שיק שהופקד בסלולר ותאריך הפירעון יועברו לבנקים לצורך מניעת כפילויות. הפקדת שיקים עתידיים בסלולר תסייע בהוזלת עלויות ביצוע הפעולה עבור הלקוחות, לצד התייעלות תפעולית שהערך המרכזי שלה הוא ביצירת חיסכון ותועלת לציבור המשתמשים בשירותים הבנקאיים. [1:  השירות יינתן על ידי: בנק הפועלים, בנק לאומי, בנק דיסקונט, בנק מרכנתיל דיסקונט, בנק מזרחי טפחות, קבוצת הבינלאומי, בנק יהב, בנק ואן זירו, דואר פיננסים ] 

היקף הפעילות בשיקים הסתכם בשנת 2025 בכ-640 מיליארד ש"ח, ובכ־5% מסך היקפי הפעילות באמצעי התשלום המרכזיים במשק. לאור היקפי הפעילות שיפור תפעולי ממוקד בתהליך הטיפול בשיקים, ובפרט בשיקים עתידיים, צפוי לייצר חיסכון משמעותי בזמן, בעלויות ובמשאבים עבור הציבור והמערכת הבנקאית.
[bookmark: _GoBack]עופר גולן, מנהל מחלקת תשלומים וסליקה בבנק ישראל: "השיקים ממשיכים להיות אמצעי תשלום משמעותי במשק הישראלי, בהיקף של מאות מיליארדי שקלים בשנה. השירות החדש משלב בין תשתית תשלומים ותיקה לבין יכולות דיגיטליות מתקדמות, ומאפשר להפקיד שיקים עתידיים כבר במועד קבלתם, ללא צורך בפעולה נוספת במועד הפירעון. מדובר במהלך שיתרום לייעול תהליכים, לשיפור השירות לציבור ולחיזוק היעילות של מערכות התשלומים בישראל. קידום השירות של הפקדת שיק עתידי בסלולר התאפשר הודות לשיתוף הפעולה, המקצועיות וההשקעה של חברי ועדת מסלקת השיקים, בנק ישראל והמערכת הבנקאית. בנק ישראל ימשיך לפעול לקידום חדשנות ויעילות במערכות התשלומים לטובת הציבור והמשק." 
דניאל חחיאשוילי, המפקח על הבנקים: "הפיקוח על הבנקים ממשיך לפעול לעידוד החדשנות במערכת הבנקאית.  הפקדת שיקים דחויים באופן פשוט באפליקציה הבנקאית של כל לקוח נותנת מענה לצורך של לקוחות רבים, הן משקי בית והן עסקים קטנים, ומשפרת את השירות והנוחות עבורם במוצר בנקאי נוסף. הפיקוח ימשיך לקדם בנקאות דיגיטלית, חדשנית ובטוחה, גם במוצרים בנקאיים מסורתיים לטובת שירות נוח, זמין ומתקדם ללקוחות המערכת הבנקאית לצד שמירה והגנה עליהם".

